CELEX: 32016D2318
Language: fi
Date: 2016-12-16 00:00:00
Title: Komission täytäntöönpanopäätös (EU) 2016/2318, annettu 16 päivänä joulukuuta 2016, Espanjan ehdottamasta Euroopan parlamentin ja neuvoston asetuksen (EU) N:o 528/2012 37 artiklan mukaisesta poikkeuksesta brodifakumia sisältäviä biosidivalmisteita koskevien lupien vastavuoroiseen tunnustamiseen (tiedoksiannettu numerolla C(2016) 8414)

20.12.2016   
            
            
               FI
            
            
               Euroopan unionin virallinen lehti
            
            
               L 345/72
            
         KOMISSION TÄYTÄNTÖÖNPANOPÄÄTÖS (EU) 2016/2318,
   annettu 16 päivänä joulukuuta 2016,
   Espanjan ehdottamasta Euroopan parlamentin ja neuvoston asetuksen (EU) N:o 528/2012 37 artiklan mukaisesta poikkeuksesta brodifakumia sisältäviä biosidivalmisteita koskevien lupien vastavuoroiseen tunnustamiseen
   
      
         (tiedoksiannettu numerolla C(2016) 8414)
      
   
   (Ainoastaan espanjankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 37 artiklan 2 kohdan b alakohdan,
   sekä katsoo seuraavaa:
   
               (1)
            
            
               Yritys Syngenta Crop Protection AG, jäljempänä ’hakija’, on toimittanut Espanjalle täydelliset hakemukset Irlannin myöntämien brodifakumia tehoaineena sisältäviä jyrsijämyrkkyjä, jäljempänä ’tuotteet’, koskevien lupien vastavuoroiseksi tunnustamiseksi. Irlanti katsoo, että ammattikäyttäjät ja koulutetut ammattikäyttäjät saavat käyttää tuotteita jyrsijämyrkkyinä sisätiloissa, rakennusten ympärillä ulkotiloissa ja viemäreissä ja että muut käyttäjät saavat käyttää niitä ainoastaan sisätiloissa ja rakennusten ympärillä ulkotiloissa.
            
         
               (2)
            
            
               Espanja on ehdottanut hakijalle asetuksen (EU) N:o 528/2012 37 artiklan 2 kohdan mukaisesti, että Espanjassa myönnettävän luvan ehtoja ja edellytyksiä mukautetaan siten, että tuotteita saavat käyttää ainoastaan koulutetut ammattikäyttäjät ja että niitä saa käyttää ainoastaan sisätiloissa. Tällaisilla rajoituksilla pyritään estämään muissa kuin kohde-eläimissä ensisijaiset ja toissijaiset myrkytystapaukset, jotka aiheutuvat brodifakumin vaarallisista ominaisuuksista: brodifakumi on mahdollisesti hitaasti hajoava, todennäköisesti eliöihin kertyvä ja myrkyllinen tai erittäin hitaasti hajoava ja erittäin todennäköisesti eliöihin kertyvä. Näin voidaan myös taata asetuksen (EU) N:o 528/2012 37 artiklan 1 kohdan a alakohdassa tarkoitettu ympäristönsuojelu.
            
         
               (3)
            
            
               Hakija ei hyväksynyt ehdotettuja rajoituksia vaan katsoo, ettei niitä voida perustella riittävällä tavalla asetuksen (EU) N:o 528/2012 37 artiklan 1 kohdan perusteella. Tämän johdosta Espanja ilmoitti asiasta komissiolle 18 päivänä huhtikuuta 2016 kyseisen asetuksen 37 artiklan 2 kohdan toisen alakohdan mukaisesti.
            
         
               (4)
            
            
               Brodifakumin hyväksymisestä annetussa komission direktiivissä 2010/10/EU (2) säädettyjen edellytysten mukaisesti brodifakumia sisältäviä biosidituotteita koskeviin lupiin sovelletaan kaikkia asianmukaisia ja käytettävissä olevia riskinhallintatoimenpiteitä, jotta voidaan vähentää muiden kuin kohde-eläinten ensisijaisen ja toissijaisen altistumisen riskiä sekä ympäristölle aiheutuvia pitkän aikavälin vaikutuksia. Tällaisiin toimenpiteisiin voi kuulua tuotteen salliminen ainoastaan ammattikäyttöön tai tuotteiden käyttöalueen rajoittaminen.
            
         
               (5)
            
            
               Komissio panee merkille, että Espanjan ehdotus on osa kansallisia antikoagulanttijyrsijämyrkkyjen riskinhallintatoimenpiteitä, jotka ilmoitettiin komissiolle vuonna 2012 niiden keskustelujen yhteydessä, joissa pohdittiin, millaisia riskinhallintatoimenpiteitä jäsenvaltiot soveltavat antikoagulenttijyrsijämyrkkyä sisältäviä biosidivalmisteita koskevien lupamenettelyiden puitteissa.
            
         
               (6)
            
            
               Mitä tulee ehdotukseen rajoitukseksi, jolla käyttö sallitaan ainoastaan koulutetuille ammattikäyttäjille, komissio toteaa, että kyseisellä käyttäjäluokalla katsotaan olevan tarvittavat tiedot, taidot ja valmiudet arvioida riskejä, joita jyrsijämyrkkyjen käytöstä aiheutuu muille kuin kohde-eläimille. Kyseisen käyttäjäryhmän katsotaan siksi kykenevän päättämään siitä, millä jyrsijämyrkyllä kohde-eläinten aiheuttamia vahinkoja voidaan torjua mahdollisimman vähäisin ympäristöhaitoin.
            
         
               (7)
            
            
               Ehdotuksella rajoitukseksi, jolla käyttö sallitaan ainoastaan sisätiloissa, vältetään se, että rakennusten ympärillä elävien pienten nisäkkäiden kaltaiset muut kuin kohde-eläimet altistuvat brodifakumille, mikä vähentää ensisijaisia myrkytystapauksia. Rajoitus saattaa siksi osaltaan vähentää myös niiden petoeläinten toissijaisia myrkytystapauksia, jotka syövät saastuneita eläimiä.
            
         
               (8)
            
            
               Ehdotettu poikkeus on niiden direktiivissä 2010/10/EU säädettyjen erityisten säännösten mukainen, jotka jättävät jäsenvaltioille tietyn harkintavallan toteuttaa asianmukaisia ja käytettävissä olevia riskinhallintatoimenpiteitä ehtona luvan myöntämiselle brodifakumia sisältäville tuotteille. Ehdotettu poikkeus on perusteltu toimenpide ympäristönsuojelusyistä, etenkin koska sen tarkoituksena on ehkäistä tai vähentää muiden kuin kohdeorganismien ensisijaisia ja toissijaisia myrkytystapauksia. Näin ollen komissio katsoo, että ehdotettu poikkeus vastavuoroisesta tunnustamisesta täyttää asetuksen (EU) N:o 528/2012 37 artiklan 1 kohdan a alakohdassa tarkoitetun edellytyksen.
            
         
               (9)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Vastavuoroista tunnustamista koskeva poikkeus, jota Espanja ehdottaa sovellettavan 2 kohdassa tarkoitettuihin tuotteisiin, on perusteltu toimenpide asetuksen (EU) N:o 528/2012 37 artiklan 1 kohdan a alakohdassa tarkoitetuista ympäristönsuojelusyistä.
   2.   Edellä olevaa 1 kohtaa sovelletaan tuotteisiin, jotka on yksilöity biosidivalmisterekisterissä seuraavilla numeroilla:
   
               a)
            
            
               BC-KC011180-73;
            
         
               b)
            
            
               BC-VM011322-40.
            
         2 artikla
   Tämä päätös on osoitettu Espanjan kuningaskunnalle.
   
      Tehty Brysselissä 16 päivänä joulukuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 167, 27.6.2012, s. 1.
   
      (2)  Komission direktiivi 2010/10/EU, annettu 9 päivänä helmikuuta 2010, Euroopan parlamentin ja neuvoston direktiivin 98/8/EY muuttamisesta brodifakumin lisäämiseksi tehoaineena liitteeseen I (EUVL L 37, 10.2.2010, s. 44).